Er politibeskyttelse kun forbeholdt Dansk Folkepartis politikere?

Der rettes nu et chokerende angreb fra en af Dansk Folkepartis politikere mod den indvandrerkritiske højrefløj.

Byrådsmedlemmet og folketingskandidaten René Jørgensen fra Faaborg-Midtfyn Kommune melder ud, at Rasmus Paludan fra Stram Kurs skal have frataget sin politibeskyttelse.

Dansk Folkepartis René Jørgensen mener ikke, at politikere skal have livvagter og beskyttelse, hvis de fornærmer muslimer og venstreradikale voldsmænd.

“Alle ens handlinger har en konsekvens,” lyder det kynisk fra DF’eren René Jørgensen.

Dansk Folkepartis stifter Pia Kjærsgaard har levet med politibeskyttelse siden 1990’erne. Siden 2006 har Pia Kjærsgaard haft 24-timers livvagtbeskyttelse fra Politiets Efterretningstjeneste.

Mange muslimer og venstreorienterede vælgere er stærkt provokeret af Pia Kjærsgaards politiske udmeldinger gennem årene. Men DF’eren René Jørgensen mener i dette tilfælde, at der er tale om fornærmelser, der fortjener ordensmagtens beskyttelse.

Helt så heldig er partilederen Rasmus Paludan fra Stram Kurs ikke. René Jørgensen mener ikke, at Rasmus Paludan har krav på samme beskyttelse som Pia Kjærsgaard til trods for, at de to politikere “provokerer” de samme segmenter.

Sådan fungerer de antidemokratiske kræfter, der øjensynligt har frit spil i Dansk Folkeparti.

Byrådsmedlemmet René Jørgensen er folketingskandidat i Fyns Storkreds.

Dansk Folkeparti rummer hadske kræfter, der kun vil beskytte udvalgte politikere mod islamister og venstreekstremisters vold i Danmark.

DF’s René Jørgensen deler på frastødende vis holdninger med de muslimske kræfter, der ønsker død over de, der fornærmer koranen.

Demokratiet er for alle – også for René Jørgensen og Dansk Folkepartis modstandere.



*



Dansk Folkepartis René Jørgensen har tidligere bakket op om, at Rasmus Paludan skulle nægtes adgang til Langelandsfestivalen, der støttes med millioner af skattekroner.